# Solaura

Solaura (Soulaures en francés) es una comuna d'Occitània, dins la region istorica de Perigòrd, administrada per lo departament de Dordonha de la region de Novèla Aquitània, ancianament d'Aquitània.

## Geografia

La comuna es plan boscosa.

### Perimètre del territòri

Comunas confrontantas de Solaura :
| Gaujac | Capdròt | |
| | | Maseiròlas |
| Biront | La Capèla Biron (Òut e Garona) | Blancafòrt de Briolance (Òut e Garona) |

## Toponimia

La fòrma oficiala en 1793 èra Solaure e en 1801 Solaures. La prononciacion es [su’lawrɒ].
Solaura (atestacions Solora, sense data, e Soulore al sègle XVII es un nom que demòra escur. Chantal Tanet et Tristan Hordé evòcan una fòrma donada per Mistral, soulàuri, varianta de soulàupi, soulàubi qu'a lo sens de recès, abric, engard. L'explicacion supausa una tendéncia anciana al rotacisme que demandariá d'autres exemples en Perigòrd e lo mot donat per Mistral es atestat en Roergue.
Lo càmbiament vocalic (de Solora a Solaura), entre las atestacions e la prononciacion modèrna, s'interprèta mal e benlèu qu'es una illusion. Se la fòrma Solora escond un diftongue de tipe -òu-, coma aquò pòt arribar, que en occitan a tendéncia a se mudar en -au-, una comparason s'impausa d'una part emb Colòures, que seriá segon de toponimistas derivat de coluber/colubra, e emb Andaura, que seriá un ande-brigā, « granda fortalesa », per los airals que faber i dona faure, puèi d'autra part emb Andabra, doblet de Andaura, e emb Soulobres (nom francés), luèc situat près de Milhau, a 44° 06′ 55″ Nòrd e 3° 00′ 59″ Èst, per los airals que faber i dona fabre. Solaura, situat a la devisa del territòri dels Petrocorii e dels Nitiobroges, pòt èstre un brigā (inaccentuat) ? La finala dels noms acabats en -brigā pòt èsser en -e o en -a. Ren empacha pas un etime en -b-r- e, especialament, en -brigā. La dificultat es tanben de trobar un siti adaptat a una fortalesa, mas brigā a tanben lo sens oronimic de « tuca, puèg » (i a tanben una montanha de Solaura en Diés). Per Soulièvres (Peitau), Xavier Delamarre dona solo-brigā, « la tuca de Solos » (Solos, nom celtic d'òme), mas solo-duron, « la propietat e/o lo mercat de Solos » per los Soulaire(s) e Solers (França). -Brigā sembla pus probable que -duron per Solaure, mas i a pas de certitud. I a pas gaire de descendents occitans de duron. Son en -oire, coma (i)Soire e benlèu Altoire, ancianament en -or, coma Chanaur (Chanaor en 1098) e en -òre (ore ?), coma Jallore, montanha situada près de Mézères.

## Administracion

Lista dels cònsols successius :
| Periòde | Periòde | Identitat |
| març de 2008 | 2026 | Magalie (Laurence) Pistore |
| març de 1977 | 2008 | Jean-Claude Valadier |
| | 1977 | |
| Totas las donadas son pas encara conegudas. |||||
* Solaura èra del canton de Montpasièr abans 2015 e es adara del canton de La Linda.

## Demografia

modificar « persona »  v · d · m 
Evolucion demografica Populacion comunala actuala (2013): 72, totala: 74 :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 327 | 305 | 359 | 327 | 358 | 382 | 401 | 400 | 416 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 404 | 374 | 365 | 335 | 317 | 295 | 263 | 268 | 231 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 220 | 230 | 189 | 184 | 116 | 114 | 113 | 117 | 108 |
| 1962 | 1968 | 1975 | 1982 | 1990 | 1999 | 2006 | 2007 | 2008 |
| 88 | 85 | 80 | 76 | 72 | 77 | 92 | 91 | 86 88 |
| 2009 | 2010 |
| 81 83 | 76 78 |
| Fonts ||
| Base Cassini de l'EHESS (recercar) - Nombre retengut a partir de 1962 : Populacion sens comptes dobles - Sit de l'INSEE Evolucion de la populacion 1962-2008 |||||||||

## Luècs e monuments

* Glèisa Sent Marçal del sègle XII

## Veire tanben

* Comunas de Dordonha

## Nòtas

* ↑ http://cassini.ehess.fr/cassini/fr/html/fiche.php?select_resultat=36699
* ↑ https://web.archive.org/web/20120611162218/http://communes-oc.cg24.fr/cantons/monpazier/SOULAURES.htm
* ↑ Chantal Tanet et Tristan Hordé, Dictionnaire des Noms de Lieux du Périgord, ed. Fanlac, segonda edicion, 2000, p. 401
* ↑ Chantal Tanet et Tristan Hordé, Dictionnaire des Noms de Lieux du Périgord, ed. Fanlac, segonda edicion, 2000, p. 120
* ↑ Bénédicte Boyrie-Fénié, Jean-Jacques Fénié, Toponymie des Pays Occitans, edicions Sud-Ouest, 2007, p. 377
* ↑ Xavier Delamarre, Noms de lieux celtiques de l'Europe ancienne, ed. Errance, 2012, p. 240 e 307
* ↑ Xavier Delamarre, Noms de lieux celtiques de l'Europe ancienne, ed. Errance, 2012, p. 163
* ↑ Xavier Delamarre, Noms de lieux celtiques de l'Europe ancienne, ed. Errance, 2012, p. 101
* ↑ Xavier Delamarre, Noms de lieux celtiques de l'Europe ancienne, ed. Errance, 2012, p. 155
* Portau de Perigòrd